Faida na madhara ya teknologia katika shule za sekondari
Language: Swahili | Genre: Creative_writing

FAIDA NA MADHARA YA TEKNOLOGIA KATIKA SHULE ZA  SEKONDARI
Uvumbuzi wa teknolojia katika shule za sekondari umesaidia katika kustawi kwa masomo duniani ijapokuwa imeleta faida na madhara. Sasa dunia imekuwa kama kiganja cha mkono kwa sababu unaweza kusoma na mwenzako aliyembali zaidi bila ya shida yeyote. Wakati wa Corona, shule zilifungwa tukarudi nyumba nao walimu hawakuwa na budi ila kuamrisha wanafunzi wasome kupitia mitandao mbalimbali. 
Teknolojia imesaidia wanafunzi kufanya utafiti katika kazi walizopewa na mwalimu. Teknolojia imebeba mambo mengi ndani yake. Kila somo utakalosoma utapata maandishi yamechapishwa na mwanafunzi mwenyewe atenge muda au kujitolea kufanya kazi hiyo ipasavyo. Mara nyingi shule zinapofungwa walimu hujipatia kazi ambazo hawajafundishwa tukafanye utafiti, tusome alafu tujibu maswali walivyotupatia. Maswali yenyewe huhitaji utafiti ambao ukiufanya kwenye vitabu ni nadra sana. 
Hivyo basi teknolojia imevumbua mashine ya kuchapisha karatasi za kiwango chochote atakacho mtu. Tendo hili hufanyika katika kipindi kichache sana. Muda kidogo tu unatakikana kuchapisha karatasi hizo. Chombo hiki pia kinayo madhara yake. Kwanza inahitaji umeme ndio kifanye kazi na licha ya hilo yale makaratasi yanayochapishwa hununuliwa kwa hivyo hufanya idadi ya karo kuongezeka. Si wazazi wote wana uwezo wa kulipa karo jya kiasi cha juu. 
Kunazo pia kamera za ukutani (cctv) ambazo zimewekwa katika kila pembe ya shule kasoro mahala pa kujisaidia tu na pakuogea. Kamera zile humuonyesha mwalimu mkuu kila kinachoendelea katika maeneo yale hata akiwa mbali kiasi gani, yeye anaweza kuona kutumia simu yake ya mkononi. 
Teknolojia pia imewezesha kutuma majibu ya mitihani inayofanywa na wanafunzi kwa wazazi. Majibu hayo hutumwa kabla mwanafunzi kupeleka karatasi yake ya majibu. Mbinu hii imepunguza kesi za wanafunzi kubadilisha majibu yao. Wako wanafunzi ambao wakiona hawajafaulu basi wao hupitia saiba na kuyabadilisha majibu yale. 
Teknolojia pia imerahisisha kufanya utafiti wa jambo. Mwanafunzi au mwalimu anaweza taka kujuwa zaidi kuhusu jambo fulani, basi yeye anaeza tumia simu yake kama ni mwalimu au hata patakilishi au tarakilishi kutafuta maelezo zaidi ya jambo analolitaka . 
Licha ya hayo, tarakilishi imeleta madhara mengi sana kwa wanafunzi wa sekondari. Wanafunzi wamekuwa wavivu wa kuandika notsi zao. Wanategemea notsi kutoka kwa patakilishi au tarakilishi. Wanafunzi wamekuwa pia wavivu wa kufikiria jambo. Hao wakipata hata neno ambalo wanaeza fikiria na kupata jibu hawafikiri mbali, anakimbilia tu patakilishi ambayo itampa jibu kwa haraka. Hivyo basi wanafunzi wanakuwa wazembe wa kufikiria na kiwango cha kufikiria kinapungua.